༧རྗེ་བརྒྱད་པ་མི་བསྐྱོད་རྡོ་རྗེ།
1507-1554
༈ བརྒྱད་པ་ཀུན་མཁྱེན་མི་བསྐྱོད་རྡོ་རྗེ་དབྱངས་ཅན་དགའ་བའི་རྣམ་ཐར་མདོར་
བསྡུས་ནི། ཆོས་རྗེ་གོང་མས་སྐུ་སྐྱེ་བ་ཕྱི་མ་མདོ་ཁམས་ཀརྨའི་ཉེ་ཕྱོགས་སུ་ཡབ་བྱམས་པ་
དང་ཡུམ་བླ་མ་ཞེས་པར་འཁྲུངས་པའི་ལུང་བསྟན་ཕྱག་བྲིས་མཛད་ནས་སི་ཏུ་པ་དང་གོ་ཤྲི
གཉིས་ལ་གནང་བ་བཞིན། ངོམ་ཆུ་རྒྱུད་གཡས་ལུང་དཀར་ཏི་ཕུག་པ་ཏམ་དུ། ཡབ་ཨ་
བྱམས་དང་ཡུམ་བླ་མ་སྒྲོན་གཉིས་ཀྱི་སྲས་སུ་མེ་ཡོས་ཟླ་བ། ༢ པའི་ཚེས། ༡༠ ལ་ལྷུམས
སུ་བཞུགས་ནས། ཟླ་བ། ༡༡ པའི་ཚེས། ༤ ལ་བལྟམས། ལྷུམས་སུ་བཞུགས་དུས་སྐར་
ཁུང་ནས་སིལ་སྒྲ་དང་བཅས་པའི་འོད་ཀྱིས་ནང་གང་བ་དང་། ཡུམ་གྱི་རྨི་ལམ་དུ། མེ་ཏོག་
གི་ཐང་དུ་གུར་ཆེན་པོའི་ནང་དུ་སྐུ་གསུང་ཐུགས་རྟེན་ངོ་མཚར་བས་གང་བ་དུང་གི་མཆོད་
རྟེན་ཁ་བ་ལྟར་འབབ་པ་གཅིག་ཏུ་ཕྱིན་ནས་རུས་པའི་རྒྱན་དྲུག་དང་བཅས་གར་བྱེད་པ།
མཆོད་གྲལ་ནས་གསེར་གྱི་རྡོ་རྗེ་འོད་འབར་བ་ཞིག་བླངས་པ། བུད་མེད་རལ་པ་ཁམ་ཤ་
རེ་བ་ཞིག་གིས་དུང་ཆེན་པོ་ཞིག་འབུད་ཅིང་འདུག་པ་དེ་བླངས་ནས་བུས་པས་སྐད་ཆེར་
བྱུང༌། ཁྲི་ཐོག་ན་བླ་མ་ཞིག་འདུག་པ་ན་རེ། དུང་སྐད་དེ་རྒྱ་དབུས་ཐམས་ཅད་དུ་ཐོས་ནས་
ཐལ་ཟེར། ཡབ་ཀྱིས་མ་ཎི་ལག་འཁོར་ཆེན་པོ་གཅིག་ཐོགས་ནས་ཁྲོམ་ལ་མ་ཎི་བསྐུལ་
ཞིང་འདུག བླ་མ་དེས་དུང་གི་མདོ་འཛིན་བྱས་པའི་ཕྲེག་བ་ཞིག་གནང་ནས་མ་ཎི་གྲོང་
ཟེར། འདྲེན་བདོ་བ་ལ་མནལ་སད་པ་སོགས་ངོ་མཚར་བའི་ལྟས་མང་། འཁྲུངས་མ་ཐག་
སྤྱན་ཧྲིག་ཧྲིག་མཛད་ནས་ཀརྨ་པའོ་ཞེས་གསུངས། དེའི་ཚེ་ཁང་ཐོག་ཏུ་འཇའ་ཟུག མེ་
ཏོག་གི་ཆར་བབས། དྲི་བཟང་ཞག་དུ་མའི་བར་དུ་བྱུང་། ལྷ་རྣམས་ཀྱིས་བསྒྲགས་པས་
སྙན་པས་ཕྱོགས་ཐམས་ཅད་ཁྱབ། དྲུང་སི་ཏུ་པ་ཕྱོགས་དེར་བྱོན་པ་ཡབ་ཀྱིས་མཇལ་ནས
19

༧རྗེ་བརྒྱད་པ་མི་བསྐྱོད་རྡོ་རྗེ།
ངེད་ལ་བྱིས་པ་ངོ་མཚར་ཆེ་བ་ཞིག་ཡོད་ཞུས་པས། སྔར་རྗེ་ཆོས་གྲགས་རྒྱ་མཚོས་གནང་
བའི་ཕྱག་བྲིས་གཏེར་སྒམ་ནས་བཏོན་ཏེ་གཟིགས་ནས། ཁྱེད་ཡབ་ཡུམ་གྱི་མིང་ཅི་ཡིན་
ཟེར། ཁང་པའི་ལྟག་འོག་ན་ཤུགས་ཕུང་དང་ཆུ་མིག་ཤར་དུ་བསྟན་པ་ཨེ་ཡོད་གསུངས།
ཡོད་ཚུལ་ཞུས་པས། ཡབ་བྱམས་པ་དང་ཨ་བྱམས། ཡུམ་བླ་མ་མཚོ་དང་བླ་མ་སྒྲོན་ཞེས་
ཕྱོགས་མཐུན་ཙམ་ཡིན་པ་འདྲ། ཟླ་བ་གསུམ་ལ་གསོང༌། རྟེན་བསྡུས་རིལ་བུ་བདུན།
རས་ཁ་གང་། ཇ་མར། གུ་གུལ་སོགས་བསྐུར་ནས་འདི་ཀརྨ་སི་་ཏུ་པས་ན་བཟའ་དང་ཇ་
འདྲེན་ཡིན་ཞུས། རིལ་བུ་དང་བདུག་པ་ཕུལ་དང་། སྤྲུལ་སྐུ་མིན་ན་ཅི་ཡང་མི་འོང་། ཡིན་
ན་རྟགས་ཤིག་སྟོན་པ་ཡིན། དེའི་ཚེ་མང་ན་ཚིག་བཞི་ཉུང་ན་གསུམ་གསུང་བ་ཡིན། དེ་
བྱུང་ན་ཁྱོད་འདིར་ཤོག་གསུངས། ཡབ་ཀྱིས་དེ་རྣམས་བྱས་པས། ཇ་འདྲེན་ཡང་བག་
འཕྱིས་ཙ། ཨེ་མ་ཧོང་ལ་ཐེ་ཚོམ་མ་བྱེད་དང༌། ང་ནི་ཀརྨ་པ་ཅེས་བྱ། གཞན་ཁ་ཤས་
གསུངས་པ་མ་ཟིན། ཇ་སྐོལ་ཞིང་ཡོད་ཚེ་སྤྲུལ་སྐུ་འཁྲུངས་ནས་ཞག་བཅུ་གསུམ་མ་ལོན་
པ་དེ་བཞེངས་ནས་གར་མཛད། དེ་ནས་ཞག་གཉིས་ན་དཔོན་ཉ་སྐྱབས་ཀྱིས་ངའི་ཕས་
ཆོས་རྗེ་གོང་མ་སྐུ་ཆུང་དུས་ན་བཟའ་ཞིག་ཕུལ། ངེས་ཀྱང་སྤྲུལ་སྐུ་ལ་ན་བཟའ་ཞིག་
འབུལ་ཞེས་ཕུལ་བས་ལེགས་སོ་གསུངས། ཟླ་བ་གཅིག་ལོན་དུས་སྒོམ་ཆེན་གསེར་ཕུ་
པས་མཇལ། ཇ་ཞུས་ཚོགས་འཁོར་བྱས། ཁོང་རང་གི་ཌ་དྲིལ་ཕུལ་བས་དགྱེས་ཏེ་འཁྲོལ་
ཞིང་ཐམས་ཅད་ལ་ཕྱག་དབང་མཛད། ཁྱེད་ཀརྨ་པ་ཡིན་ན་རྩེ་ལྷ་གང་དུ་ང་ལ་ཆོས་གནང་
བ་དེ་གང་ཡིན་ཞུས་པས། ཕྱག་རྒྱ་ཆེན་པོ་དང་ནཱ་རོ་ཆོས་དྲུག་ཡིན་གསུངས། ཐམས་ཅད་
ཀྱིས་ཀརྨ་པའི་སྤྲུལ་སྐུ་ཡིན་པར་ཡིད་ཆེས། ཨ་ཀུ་ཨ་ཐར་གྱིས་འདི་ཀརྨ་པ་ཡིན་ན་འདིས་
མི་གནོད་ཟེར་ནས་བཙན་དུག་མར་ལ་སྦྱར་ནས་དྲངས་པས་མ་གནོད། གཅིག་གིས།
ལྡག་མིའི་བུ་ཀརྨ་པ་ཡིན་ན་ཅིར་ཐལ་ཡང་ཕྱག་མི་འཚལ་ཞེས་ཁ་ངན་འཕངས་པས་ཕྱིས་
ཁྲོམ་ལ་ཕྱག་དབང་གནང་དུས་ཁོ་ལ་མ་གནང་། ཁོ་དད་ནས་བཤགས་པ་བྱས། ཡུམ་བལ་
འཁེལ་དུས་འཕང་བཟུང་ནས་འཁེལ་མ་བཅུག་པས། ཁྱོད་ད་ལོ་མི་ཁ་རྒྱང་གྲགས་ཟེར་
20

རྣམ་ཐར།
ནས་ཐལ་ལྕག་བརྒྱབས་པས། ཨ་མ་རང་དལ་པོར་སྡོད་མ་ཎི་ཐོན། ང་ལ་བདག་པོ་ཞིང་
མྱུར་དུ་འོང་བ་ཡོད་གསུངས་བཞིན། རི་བོ་ཆེ་དང་ལྷོ་རོང་པའི་སྤྱན་འདྲེན་བྱུང༌། ཟླ་ངོ་
བདུན་བཞེས་པ་ན་རི་བོ་ཆེར་བྱོན། བསྙེན་བཀུར་ཆེར་ཞུས། དེ་ནས་བཟུང་ལ་ལར་
བསླབ་སྟོན། ལ་ལར་མངོན་མཁྱེན། ལ་ལར་ཡིག་དྲུག་བསྐུལ་བ་སོགས་མཛད་པས་
ཐམས་ཅད་དད། དེ་ནས་ལྷོ་རོང་རྫོང་དུ་སྤྱན་དྲངས་པ་ལྟར་བྱོན། དོན་ལྡན་ཞབས་ཀྱིས་
དབུ་ཞྭ་ངོས་འཛིན་མཛད། སྐབས་དེར་བྲག་གསུམ་ན་བླ་མ་ཨ་མདོ་བ་ཞིག་ལ་སྲས་
རྟགས་མཚན་ཅན་ཞིག་བྱུང་བ་ཀརྨ་པའི་སྤྲུལ་སྐུ་ཡིན་རྒྱུར་བསྒྲགས་པས། སྒར་པ་ཕལ་
ཆེར་དེར་འདུས་པ་ལ། ལོངས་སྤྱོད་ཀྱིས་མགུ་བར་བྱས། དེའི་རྐྱེན་གྱིས་རྒྱལ་ཚབ་རིན་པོ་
ཆེ་ཡང་སྤྲུལ་སྐུ་ངོམ་དུ་འཁྲུངས་པ་དེ་ཡིན་པར་དགོངས་ཀྱང་། སྒར་པ་མི་མང་གི་ཁ་ངོ་ཅུང་
ཟད་གཟིགས་དགོས་ཀྱི་བྲག་གསུམ་དུ་བྱོན། ཨ་མདོའི་སྲས་རེ་ཞིག་སྐུ་མཚམས་ལ་
བཞགནས། ལྷོ་རོང་དུ་མཆོག་གི་སྤྲུལ་སྐུ་མཇལ་ངོས་འཛིན་དུ་མ་གནང༌། བླ་མ་བསོད་
རིན་པས་ཁྱོད་ཀརྨ་པ་ཡིན་ན་ང་ལ་གསུང་ཞིག་འབྱོན་ཞུས་པས། ང་ལན་རེ་པདྨ་འབྱུང་
གནས་ཡིན། །ལན་རེ་ས་ར་ཧ་པ་ཡིན། །སོགས་གསུངས། དགུང་ལོ་ལྔ་པ་ལ་ཨ་མདོའི་བུ་
ཟུར་མང་སྐུ་སྐྱེ་ཡིན། ངའི་གྲྭ་པ་ཡིན་གསུངས། འོ་ན་རྩེ་ལྷ་སྒང་དུ་འདས་པ་དེ་ཡིན་ནམ་
རྩར་གཤིས་སུ་འདས་པ་དེ་ཡིན་ཞུས་པས། རྩར་གཤིས་ན་འདས་པ་དེ་ཡིན་གསུངས། རྒྱ་
སྟོན་བྱ་བྲལ་པས་མཇལ་ཨོ་རྒྱན་ཆེན་པོ་ཞལ་གཟིགས། སྒར་ནས་བླ་མ་ཡང་རི་བ་སོགས་
སྤྱན་འདྲེན་ལ་འབྱོར། དེ་ནས་སྤྲུལ་པའི་སྐུར་ཞབས་ཕྱིར་ལྷོ་རོང་གོ་ཤྲཱི་རི་བོ་ཆེའི་མི་སྣ་
རྣམས་འབྱོན་པའི་སྔ་འཕར་བཏང༌། ནམ་ཟླ་དགུན་ཡིན་ཡང་འབྲུག་དང་ཁུ་བྱུག་ལན་
གསུམ་གྲགས། སྒོ་དཔོན་རྣམས་སྤྲུལ་སྐུ་སུ་ཡིན་མ་ངེས་བར་དུ་ཕྱག་མི་འཚལ་བའི་
ཁྲིམས་བྱས་ཀྱང༌། དབང་མེད་དུ་སྣང་བ་འགྱུར་ནས་ཕྱག་དང་མཇལ་དར་ཕུལ། དེ་སྐབས་
རྒྱལ་ཚབ་ལ་བུད་མེད་དཀར་མོ་ཞིག་གིས་དུང་ཆེན་མོ་ཞིག་ཁྱེར་བྱུང༌། ངེས་འདི་ཕྱོགས་
ཐམས་ཅད་དུ་བསྒྲགས་ཀྱང་ཁྱོད་ཀྱིས་ཚགས་བྱེད་མ་ཉན་ཟེར། བུད་མེད་དམར་མོ་ཞིག་
21

༧རྗེ་བརྒྱད་པ་མི་བསྐྱོད་རྡོ་རྗེ།
གིས་ཁྱོད་རྫུན་མའི་ངག་ལ་ཉན་པ་ཟེར་བ་གཟིགས། ལྷོ་རོང་དང་རྒྱ་སྟོན་པའི་སྔ་ཞབས་
རྣམས་ཀྱིས་ཀྱང་སྡིགས་པས། སྒར་པ་རྣམས་རྒྱལ་ཚབ་རིན་པོ་ཆེན་ནས་གང་གསུངས་
ཡིན་ཞུས། དེ་ནས་མཆོག་སྤྲུལ་བྱ་ལོ་ཟླ་བ་གཉིས་པའི་ཚེས་བཅུ་བཞི་རྒྱལ་ཕུར་འགྲུབ་
སྦྱོར་ལ་སྒར་དུ་སེང་ཁྲིར་ཕེབས། བཀྲ་ཤིས་ཀྱིས་མངའ་གསོལ། སྒར་པ་ཐམས་ཅད་ངོ་
མཚར་ནས་ངེད་རང་ཚོ་སྔར་དེ་འདྲ་འཁྲུལ་པ་ཅི་བྱུང་ངམ་ཞེས་གླེང༌། མཆོག་སྤྲུལ་ཆོས་
རྗེས། སྟག་ཡོས་ལོའི་བར་བདེ་བ་ཅན་དང་བྱམས་པའི་དྲུང་དུ་བསྡད་སྐྱིད་པོར་བྱུང༌། དེ་
ནས་རྒྱལ་བྱམས་པའི་བཀའ་བཞིན་འདིར་འོངས་པ་ཡིན། དམུ་རྒོད་ཀྱི་ཡིད་སྐྱོ་བར་བྱུང་
གསུངས།
དགུང་ལོ་བདུན་པར། བདག་གིས་བྱང་ཤམྦྷ་ལར་སོང་། རིགས་ལྡན་ཆོས་རྒྱལ་
སེང་གེ་ཞེས་བྱ་བ་དང༌། འདུན་ན་འདོན་རྣམ་གནོན་བཞུགས་པ་ཡིན་གསུངས་པ་མཚུར་
ལུགས་བསྟན་རྩིས་དང་འགྲིགས། ངའི་སྤྲུལ་པ་བསམ་གྱིས་མི་ཁྱབ། ད་ལྟ་དབུས་གཙང་
ན་ཡང་བཅུ་དྲུག་ཙམ་ཡོད། ནུབ་ཕྱོགས་ན་བོད་སྟོན་གཅིག་ཡོད་པ་ང་རང་དངོས་ཡིན་
གསུངས། དེ་ནས་གདན་ས་གོང་འོག་ཀུན་ཏུ་གཏམ་སྙན་གྱི་ཡི་གེ་དང༌། ཨོ་རྒྱན་ཆེན་པོས་
བཏགས་པའི་མཚན་མི་བསྐྱོད་རྡོ་རྗེ་ཞེས་ཡོངས་སུ་གྲགས། ཨོ་རྒྱན་པདྨ། འཇམ་དབྱངས།
སྒྲོལ་མ། སྤྱན་རས་གཟིགས། རྟ་མགྲིན། ཀརྨ་པཀྴི། མི་ལ། དུས་མཁྱེན་སོགས་བཀའ་
བརྒྱུད་གོང་མ་རྣམས་དང༌། ས་ར་ཧ། བིརྦ་པ་སོགས་རྒྱ་གར་གྲུབ་ཆེན་རྣམས་དང༌།
བཅོམ་ལྡན་འདས་སོགས་སངས་རྒྱས་བྱང་སེམས་ཉན་ཐོས་རྣམས་དང༌། བདེ་མཆོག་
སོགས་ཡི་དམ་ལྷ་ཚོགས། མ་མགོན་དང་འཁོར་ལྔ་སོགས་ཆོས་སྐྱོང་གི་ཚོགས་ཏེ་ཞལ་
གཟིགས་ནི་རྟག་པར་འབྱམས་ཀླས་པས་བརྗོད་ཀྱིས་མི་ལངས། ཞིབ་པར་རྣམ་ཐར་ཆེན་
མོ་རྣམས་དང་མགུར་འབུམ་དུ་གསལ། བཀྲ་ཤིས་སྒང་དུ་ཕ་ཝང་ཞིག་ལ་ཞབས་རྗེས་བྱོན།
རྒྱལ་ཚབ་རིན་པོ་ཆེ་བཀྲ་ཤིས་རྣམ་རྒྱལ་ལས་ཐེག་ཆེན་སོ་ཐར་གྱི་སྡོམ་པ་བཞེས། མཚན་
ཆོས་ཀྱི་གྲགས་པ་དཔལ་བཟང་པོར་གསོལ། རྟ་ནག་གི་དབང་ཕུལ། ཡི་གེ་འབྲི་ཀློག་
22

རྣམ་ཐར།
སོགས་ཚེགས་མེད་དུ་མཁྱེན། བླ་མ་གཅོད་པ་འདི་རབ་ཏུ་བྱུང་དུས། ང་ཞྭ་ནག་གཅིག་
གྱོན་ནས་དེར་ཡོད། མཁན་པོ་དྲུང་གོ་ཤྲཱི་ཡིན། ཁོང་མཚོ་རབ་བྱུང་བྱེད་མི་བཅུ་ཡོད་
གསུངས་པས་དྲུང་པ་དང་བླ་མ་གཅོད་པ་ཐུགས་ཆེས། མགོན་འཆམ་ལ་གཡས་སྐོར་
གཡོན་སྐོར་འདི་ཅི་ལགས་ཞུས་པས། ཆོས་གྲགས་རྒྱ་མཚོས་མཛད་པ་ཡིན། དོན་ལྡན་
ཞབས་དུས་མེད། པོ་ཏི། སྐུ་འདྲ་རྣམས་ཀྱི་བྱུང་ཁུངས་སོགས་མངོན་མཁྱེན་གསུངས་པ་
དཔག་ཏུ་མེད། འབད་ཆུང་ཐོད་ནག་གིས་ཆར་སེར་བཏང་བས་འབང་རྗེ་ཐོད་དཀར་ཞེས་
བཏགས། དེར་ཡང་ཞབས་རྗེས་བྱོན། རྣམ་རྟོག་ཆོས་སྐུའི་ལེགས་བཤད་དང་། གནས་
ལུགས་ངོ་སྤྲོད་དུ་མ་གནང༌། བདེ་བ་ཅན་དུ་སངས་རྒྱས་འོད་དཔག་མེད་སྐུ་མདོག་སེར་པོ་
ཅན་དང་དགའ་ལྡན་དུ་བྱམས་པ་མཇལ། དེ་ནས་འདིར་སྐྱེ་སྲིད་བཟུང་བ་ཡིན་གསུངས།
ཡང་བཅོམ་ལྡན་འདས་སོགས་ཞལ་གཟིགས། རྡོ་རྗེ་གདན་ཕྱི་རོལ་པས་བཟུང་ཟེར་
གསུངས། དེ་ནས་མདོ་ཁམས་ཤར་ཕྱོགས་སུ་བྱོན། རྗེ་བདུན་པ་ཞལ་གཟིགས་ཕྲལ་ཡུན་
གྱི་བསླབ་སྟོན་དུ་མ་རྩལ། ཆོས་ཀྱི་གྲགས་པ་དང་ཕྱོགས་གླང་ཞལ་གཟིགས་ཆོས་ཀྱི་བགྲོ་
གླེང་མཛད།
འཁྲུངས་ཡུལ་དུ་གུ་རུ་རིན་པོ་ཆེ་ཞལ་གཟིགས། ང་ནི་པདྨ་འབྱུང་གནས་ཏེ། །ཁྱོད་
ནི་རྒྱལ་བ་མཆོག་དབྱངས་སོ། །དབྱེར་མེད་རྡོ་རྗེ་འཆང་ཆེན་ཡིན། །གསུངས། བྱམས་པ་
ཞལ་གཟིགས་ནས་བྱམས་ཆོས་གསན། དགུང་ལོ་བརྒྱད་པར་ཟུར་མང་དུ་བྱོན། སྤྱི་
འབྱམས་སུ་ཞབས་རྗེས་བཞག སྡེ་གུ་དགོན་དུ་ཕེབས། འདིར་སྨྲི་ཏའི་རྣམ་འཕྲུལ་སྙིང་
པོ་དོན་བརྒྱུད་ཀྱི་མངའ་བདག་འདན་མ་གྲུབ་ཐོབ་སངས་རྒྱས་མཉན་པ་བཀྲ་ཤིས་དཔལ་
འབྱོར་དང་མཁས་པ་དང་གྲུབ་པའི་དབང་ཕྱུག་དུལ་མོ་བཀྲ་ཤིས་འོད་ཟེར་རྣམ་པ་གཉིས་
ཀྱིས་མཇལ། འདན་མ་གྲུབ་ཆེན་པས་བྱང་ཆུབ་གླིང་དུ་གདན་དྲངས། ཞྭ་ཁྲ་ཅན་སྟོང་ཕྲག་
ལྷག་གིས་བསུ་བ་མཛད། ཤར་ཁའི་རོལ་ཆེན་བཅོ་བརྒྱད་ཀྱིས་མཇལ་མཁན་ཚོགས། དེ་
ནས་ཀམ་པོ་གངས་རར་ཕེབས། ཀ་ཀ་རི། འཇའ་ཚོན་གླིང༌། ཆོས་འབྱུང་གོང་འོག་རྣམས་
23

༧རྗེ་བརྒྱད་པ་མི་བསྐྱོད་རྡོ་རྗེ།
སུ་ཞབས་རྗེས་རེ་རེ་བཞག
རྒྱའི་གནད་འདྲེན་གསེར་ཡིག་པ་བླ་མ་བསོད་རིན་སོགས་
བྱུང་བ་མངགས། འཇངས་ཐམ་རྒྱལ་པོས་གདན་འདྲེན་བྱུང་བས་རིམ་པར་བྱོན། བྱི་བ་
ལོར་ཇ་ཀྭ་བཞིས་གཙོས་དམག་མི་ཁྲི་མཚོ་ཙམ་གྱིས་བསུ་བ་དང་བཅས་ཕོ་བྲང་དང་ཉེ་
སྐོར་དུ་སྒར་ཕབས། གླང་ཆེན་ཐག་པ་བཅད་ནས་སྒར་དུ་ཕྱིན་ཏེ་ཕྱག་འཚལ། ཕྱི་ཉིན་སྔ་
མོར་རྒྱལ་པོ་ཉིད་གྱམ་ཁྲིར་ཕེབས། ཁུ་བོ་དང་ནུ་བོ་གཉིས་གླང་ཆེན་རེ་རེ་ཞོན། གླང་ཆེན་
གཅིག་ཡན་པར་ཁྲིད། རྟ་བ་མང་པོས་གདུགས་རྒྱལ་མཚན་སོགས་ཐོགས་པས་སྐོར་ནས་
བྱུང༌། གུར་སྒོར་ཐམས་ཅད་བབས། ཕྱག་འཚལ། ལ་ཁ་ཚ་སྨོན་གྱི་ལོ་ཙཱ་བྱས། སྐུ་ཁསམ་
ཞུས། འབུལ་བ་འཕུལ། གླང་པོ་ཆེས་ཕྱག་འཚལ་ཞིང་སྐད་ཆེན་པོ་བཏང༌། གླང་ཆེན་སྐད་
འདོན་པའི་རྒྱུ་མཚན་དྲིས་པས། གླང་རྫིས་སངས་རྒྱས་བྱོན་པ་ལ་ཁོ་དགའ་བ་རེད་ཟེར།
འཇའ་འོད་དང་མེ་ཏོག་གི་ཆར་བབས། ནུབ་རེ་བཞིན་སྒར་མཐའ་ནས་རོལ་མོ་ཕུལ། སྐུ་
གཟུགས། མདོ་སྡེ། རྒྱལ་བའི་རིང་བསྲེལ། རྒྱལ་ལག བསེ་རུ། གསེར་ཆགས། ཆིབས་
པ་སོགས་བཅོས་མར་ཕུལ། བསུ་བ་དང་བཅས་ཆོས་རྗེ་འགྱོག་ཁྲིར་བཞུགས་པ་དང་
དཔོན་སློབ་རྣམས་ཕོ་བྲང་དུ་སྤྱན་དྲངས། རྒྱལ་པོའང་རྒྱལ་སྒོ་བར་མར་བྱོན་ནས་མཇལ་
དར་ཕུལ། ཕོ་བྲང་དུ་གསེར་ཁྲིར་བཞུགས། སྐུ་འཁོར་རྣམས་ཀྱང་ཁྲི་དང་རྒྱ་ཁྲིར་
བཞུགས། མདུན་ལྕོག་རྣམས་གསེར་དངུལ་གྱི་མེ་ཏོག་གིས་བརྒྱན་ནས་གསོལ་ཇ་ཞུ་བ་
དང་སྒྲག་རིན་ཆེན་གོས་དར་སོགས་བརྒྱ་འབུལ་ཕུལ། གསོལ་ཟས་སྣ་ཚོགས་ཞུས།
གསེར་གྱི་ནོར་བུ་ཀ་བ་གཉིས་ཁྱོན་ཙམ་སོགས་རྒྱལ་སྲིད་སྣ་བདུན་དང་མཛོད་ཁང་རྣམས་
ལ་ཕྱག་ནས་ཞུས། བཙུན་མོ་གསུམ་གྱིས་རྒྱན་རྣམས་ཕུལ་ནས་སེམས་བསྐྱེད་ཞུས། རྒྱལ་
པོ་སྐྱེལ་མ་བཅས་སྒར་དུ་ཕེབས། ཕྱི་ཉིན་ཡང་དེ་བཞིན་དུ་ཕོ་བྲང་གཅིག་ཏུ་སྤྱར་དྲངས།
ལོ་བཅུ་གསུམ་པར་བོད་ལ་དམག་མི་བྱེད་པ་དང༌། ལོ་ལྟར་བུ་ཁྲལ་ལྔ་བརྒྱ་རེ་ཕུལ།
དགོན་པ་བརྒྱ་འདེབས་པར་ཁས་བླངས། ཞག་བདུན་བཞུགས། དེ་ཡན་ཆད་འཇང་རྒྱལ་
པོ་འདི་རྒྱལ་བསྟན་ལ་མི་གུས་པ་ཞིག་ཡིན་ཀྱང་། དེ་ནས་བཟུང་རྒྱལ་བསྟན་སྤྱི་དང་དཀར་
24

རྣམ་ཐར།
བསྟན་ལ་མི་ཕྱེད་པའི་དད་པ་ཐོབ་པར་གྲགས། ལོ་བདུན་མཚམས་ནས་འབྱོན་པར་ཞལ་
བཞེས། སྐྱེལ་མ་དང་བཅས་ཚུར་བྱོན། རྒྱལ་ཚབ་གཤེགས་པའི་དགོངས་རྫོགས་བསྒྲུབ་
པར་དགེ་འདུན་ལ་གསེར་ཞོ་རེ་འབྱེད། དབུས་སུ་ཞྭ་དམར་པ་ལ་འབུལ་ཆེན་དང༌།
གདུང་རྟེན་བཞེ